REPUBLIKA HRVATSKA

OSJEČKO-BARANJSKA ŽUPANIJA

GRAD OSIJEK

GRADSKO VIJEĆE 
· NACRT - 
PRIJEDLOG ODLUKE
O FINANCIRANJU MJESNE SAMOUPRAVE GRADA OSIJEKA 

Osijek, listopad 2025.

Na temelju članka 34. stavka 1. točke 2. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21 – pročišćeni tekst, 8/24, 7/25 i 18/25) Gradonačelnik Grada Osijeka dana _______ 2025., donosi

Z A K L J U Č A K

o utvrđivanju Prijedloga Odluke

o financiranju mjesne samouprave Grada Osijeka
I.


Utvrđuje se Prijedlog Odluke o financiranju mjesne samouprave Grada Osijeka i isti se dostavlja Gradskome vijeću Grada Osijeka na razmatranje i usvajanje.

II.


Potrebna stručna obrazloženja na sjednici Gradskog vijeća Grada Osijeka dat će Marija Garić, dipl. iur. pročelnica Upravnog odjela – Ureda Grada.

KLASA:   024-03/25-01/18
URBROJ: 2158-1-02-25-
Osijek,  listopada 2025.


  







 GRADONAČELNIK

                                                                                                            Ivan Radić, mag. oec.

Materijal pripremio
Upravni odjel - Ured Grada

PRIJEDLOG ODLUKE

O FINANCIRANJU MJESNE SAMOUPRAVE GRADA OSIJEKA 
O b r a z l o ž e n j e

PRAVNI TEMELJ

Člankom 73. stavkom 1. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispr. pročišćenog teksta, 123/17, 98/19 i 144/20) propisano je da predstavničko tijelo općine, grada i županije u svom samoupravnom djelokrugu donosi odluke i druge opće akte, u skladu sa svojim statutom.

Člankom 79. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21 – pročišćeni tekst, 8/24, 7/25 i 18/25) propisano je da način financiranja djelatnosti mjesnih odbora na području Grada Osijeka uređuje se odlukom koju donosi Gradsko vijeće.

RAZLOZI UPUĆIVANJA  PRIJEDLOGA, OSNOVNA PITANJA KOJA TREBA UREDITI TE SVRHU KOJA SE ŽELI POSTIĆI UREĐIVANJEM ODNOSA NA PREDLOŽENI NAČIN 
Na području grada Osijeka osnovano je 8 mjesnih odbora i 7 gradskih četvrti kao oblik neposrednog sudjelovanja građana u odlučivanju o lokalnim poslovima od neposrednog i svakodnevnog utjecaja na život i rad građana. 

Dosadašnji način financiranja djelatnosti mjesne samouprave uređen je Odlukom o načinu korištenja sredstava mjesnih odbora i gradskih četvrti Grada Osijeka namijenjenih financiranju mjesne samouprave (Službeni glasnik Grada Osijeka br. 4/04 i 9/09) dok su kriteriji za raspodjelu sredstava na mjesne odbore za prioritetno održavanje komunalne infrastrukture i ostalih potreba građana na području mjesnog odbora utvrđeni Odlukom o mjesnoj samoupravi (Službeni glasnik Grada Osijeka br. 4/02, 2/09, 9/09, 7A/10 i 6/18.).
Odlukom o načinu korištenja sredstava mjesnih odbora i gradskih četvrti Grada Osijeka namijenjenih financiranju mjesne samouprave, u bitnome je utvrđeno da mjesni odbori i gradske četvrti ostvaruju prihode prikupljene od usluga, pomoći, donacija fizičkih i pravnih osoba, održavanja proslava, obilježavanja crkvenih godova i drugih događanja na području mjesnih odbora i gradskih četvrti. 

Utvrđuje se da će se za realizaciju navedenih sredstava u mjesnim odborima i gradskim četvrtima otvoriti  žiro – računi, da o trošenju navedenih sredstava  vijeća mjesnih odbora i gradskih četvrti odlučuju samostalno kroz vlastite programe te da se mjesni odbori i gradske četvrti mogu zaduživati samo uz prethodnu pisanu suglasnost Gradonačelnika.
Kriteriji za prioritetno održavanje komunalne infrastrukture i ostalih potreba građana na području mjesnog odbora utvrđeni su Odlukom o mjesnoj samoupravi. Tako je člankom 12. utvrđeno da su kriteriji za raspodjelu sredstava za prioritetno održavanje i uređenje komunalne infrastrukture i ostalih potreba građana na području mjesnih odbora i gradskih četvrti sljedeći:

- razvijenost komunalne infrastrukture.

- broj stanovnika.

Člankom 13. Odluke o mjesnoj samoupravi utvrđeno je da sredstva po mjesnim odborima, odnosno gradskim četvrtima, za svaku kalendarsku godinu posebnom Odlukom raspodjeljuje Gradonačelnik Grada Osijeka sukladno visini sredstava, uvažavajući kriterije iz članka 12. Odluke o mjesnoj samoupravi i istu donosi najkasnije do 31. siječnja tekuće godine.

Prioritete u održavanju objekata i uređenja komunalne infrastrukture i ostalih potreba građana za pojedine mjesne odbore i gradske četvrti utvrđuju, za svaku kalendarsku godinu, Vijeća mjesnih odbora i gradskih četvrti na području grada Osijeka, prema visini raspoređenih sredstava.

Statutom Grada Osijeka do sada je bilo propisano da se sredstva za prioritetno održavanje i izgradnju komunalne infrastrukture osiguravaju godišnje u visini 0,5% od ukupno ostvarenih proračunskih prihoda u protekloj godini, a u osnovicu za izračun postotka ulazile su sljedeće podskupine računa Računskog plana za proračune i proračunske korisnike:

- 611 Porez  na dohodak umanjeni za dodatni udio u porezu na dohodak za

  decentralizirane funkcije

- 613 Porezi na imovinu

- 614 Porezi na robu i usluge

- 616 Ostali prihodi od poreza

- 641 Prihodi od financijske imovine umanjeni za 6415 Prihode od pozitivnih tečajnih

   razlika i razlika zbog primjene valutne klauzule

- 643 Prihodi od kamata na dane zajmove

- 681 Kazne i upravne mjere i

- 683 Ostali prihodi.
Budući da je Statut Grada Osijeka izmijenjen odnosno članak 79. koji sada propisuje da se način financiranja djelatnosti mjesnih odbora na području Grada Osijeka uređuje  odlukom koju donosi Gradsko vijeće, a sadašnji način financiranja djelatnosti mjesne samouprave uređen je s dva akta Gradskog vijeća – Odlukom o načinu korištenja sredstava mjesnih odbora i gradskih četvrti Grada Osijeka namijenjenih financiranju mjesne samouprave i Odlukom o mjesnoj samoupravi, radi svrsishodnijeg uređenja načina financiranja mjesne samouprave predlaže se način financiranje mjesne samouprave urediti predloženom Odlukom o financiranju mjesne samouprave Grada Osijeka.
PROCJENA SREDSTAVA POTREBNIH ZA PROVOĐENJE ODLUKE TE NAČIN NJIHOVA OSIGURANJA

Za provedbu predložene Odluke o financiranju mjesne samouprave Grada Osijeka nije potrebno osigurati financijska sredstva iz Proračuna Grada Osijeka.
OBRAZLOŽENJE POJEDNIH ODREDBI ODLUKE
Slijedom navedenog, nastavno se daje prikaz odredbi predložene odluke.
Članak 1. – propisuje da se predloženom Odlukom uređuje način financiranja mjesne samouprave Grada Osijeka;
Članak 2. – propisuje da se financijska sredstva za obavljanje djelatnosti mjesnih odbora i gradskih četvrti osiguravaju iz proračuna Grada Osijeka i drugih izvora koje mjesni odbor i gradska četvrt ostvari u skladu s pozitivnim propisima i općim aktima Grada;
Članak 3.  – propisuje za što se raspodjeljuju financijska sredstva namijenjena mjesnim odborima i gradskim četvrtima; 
Članak 4. – propisuje da se sredstva za Programe prioriteta na područjima mjesnih odbora i gradskih četvrti osiguravaju godišnje u visini najmanje 0,5 % od ukupno ostvarenih proračunskih prihoda poslovanja ostvareni u prethodnoj poznatoj godini,  da se pod prihodima smatraju prihodi poslovanja Grada Osijeka ostvareni u prethodno poznatoj godini umanjeni za:
- dodatni udio u porezu na dohodak za decentralizirane funkcije

- pomoći izravnanja za decentralizirane funkcije

- vlastite prihode i

- namjenske prihode, 
i da u osnovicu za izračun postotaka iz predmetnog članka ulaze sljedeće podskupine računa Računskog plana za proračune i proračunske korisnike:

- 611 Porez na dohodak umanjeni za dodatni udio u porezu na dohodak za

  decentralizirane funkcije

- 613 Porezi na imovinu

- 614 Porezi na robu i usluge

- 616 Ostali prihodi od poreza

- 641 Prihodi od financijske imovine umanjeni za 6415 Prihode od pozitivnih tečajnih

   razlika i razlika zbog primjene valutne klauzule

- 643 Prihodi od kamata na dane zajmove

- 681 Kazne i upravne mjere i

- 683 Ostali prihodi;
Članak 5. – propisuje da se sredstva osigurana u proračunu Grada Osijeka za Programe prioriteta neće uplaćivati na žiro-račune mjesnih odbora i gradskih četvrti i da će se izvršeni radovi i usluge iz Programa prioriteta mjesnih odbora i gradskih četvrti plaćati sa žiro-računa Grada Osijeka;
Članak 6. – propisuje kriterije za raspodjelu sredstava za Programe prioriteta na područjima mjesnih odbora i gradskih četvrti;
Članak 7. – propisuje da sredstva po mjesnim odborima i gradskim četvrtima, za svaku kalendarsku godinu posebnom Odlukom raspodjeljuje Gradonačelnik sukladno visini sredstava, a uvažavajući kriterije iz članka 6. Odluke, najkasnije do 31. siječnja tekuće godine, da Program prioriteta za mjesne odbore i gradske četvrti utvrđuju, za svaku kalendarsku godinu, vijeća mjesnih odbora i gradskih četvrti na području grada Osijeka prema visini raspoređenih sredstava i da prijedloge Programa prioriteta za pojedine mjesne odbore i gradske četvrti, vijeća mjesnih odbora i gradskih četvrti su dužna donijeti sukladno Pravilima mjesnog odbora i gradske četvrti; 
Članak 8.  – propisuje da je za korištenje financijskih sredstava utvrđenih člankom 3. Odluke, vijeće mjesnog odbora i gradske četvrti dužno surađivati sa nadležnim upravnim odjelima  Grada Osijeka, te se pridržavati zakona i odluka, kome se povjerava obavljanje stručnog nadzora nad korištenjem sredstava iz članka 3. predložene Odluke i da stručne i administrativne poslove oko vođenja žiro – računa mjesnih odbora i gradskih četvrti obavljaju nadležni upravni odjeli Grada Osijeka;
Članak 9. – propisuje da nadzor nad trošenjem sredstava iz članka 3. Odluke obavlja Gradonačelnik, da su o načinu korištenja sredstava vijeća mjesnih odbora i gradskih četvrti dužna Gradonačelniku podnijeti godišnje izvješće i da se Izvješće dostavlja Gradonačelniku putem nadležnih upravnih odjela Grada Osijeka.

Članak 10. – propisuje da danom stupanja na snagu predložene odluke prestaje važiti Odluka o načinu korištenja sredstava mjesnih odbora i gradskih četvrti Grada Osijeka namijenjenih financiranju mjesne samouprave (Službeni glasnik Grada Osijeka br. 4/04 i 9/09);

Članak 11. - propisuje dan stupanja na snagu predložene Odluke.

Nacrt Odluke o financiranju mjesne samouprave Grada Osijeka bio je stavljen na savjetovanje sa zainteresiranom javnošću u razdoblju od 15. listopada 2025. do 14. studenoga 2025. 
Izvješće o provedenom savjetovanju u prilogu je ovog obrazloženja. 

Sukladno iznijetom, predlaže se da Gradsko vijeće razmotri i donese Odluku o financiranju mjesne samouprave Grada Osijeka koja u Prijedlogu glasi:

Na temelju članka 73. stavka 1. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispr. pročišćenog teksta, 123/17, 98/19 i 144/20) i članka 79. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21 – pročišćeni tekst, 8/24, 7/25 i 18/25), Gradsko vijeće Grada Osijeka, na __ sjednici, _______ , donijelo je 
  

ODLUKU 
o financiranju mjesne samouprave Grada Osijeka
Članak 1. 
Ovom se Odlukom uređuje način financiranja mjesne samouprave Grada Osijeka.
  
Članak 2. 

Financijska sredstva za obavljanje djelatnosti mjesnih odbora i gradskih četvrti osiguravaju se iz:

         -  proračuna Grada Osijeka,

         - drugih izvora koje mjesni odbor i gradska četvrt ostvari u skladu s pozitivnim propisima i općim aktima Grada.
Članak 3. 
   
(1) Sredstva iz članka 2. podstavka 1. ove Odluke raspodjeljuju se: 
1. za programe prioritetnog održavanja, uređenja i gradnje manjih objekata komunalne infrastrukture i ostalih manjih javnih potreba kojima se poboljšava komunalni standard građana na području mjesnog odbora i gradske četvrti (u daljnjem tekstu: Program prioriteta),
2. za financiranje djelatnosti mjesnih odbora i gradskih četvrti (materijalni rashodi  i rashodi za nabavu proizvedene dugotrajne imovine),
3. za reprezentacije, obilježavanja dana mjesnih odbora i gradskih četvrti te proslava crkvenih godova i drugih događanja na području mjesnih odbora i gradskih četvrti.
Članak 4. 


Sredstva za Programe prioriteta na područjima mjesnih odbora i gradskih četvrti osiguravaju se godišnje u visini najmanje 0,5 %  od ukupno ostvarenih proračunskih prihoda poslovanja ostvareni u prethodnoj poznatoj godini određenih stavkom 2. ovog članka. 

Pod prihodima iz stavka 1. ovoga članka smatraju se prihodi poslovanja Grada Osijeka ostvareni u prethodno poznatoj godini umanjeni za:

- dodatni udio u porezu na dohodak za decentralizirane funkcije

- pomoći izravnanja za decentralizirane funkcije

- vlastite prihode i

- namjenske prihode.

U osnovicu za izračun postotaka iz stavka 1. ovoga članka ulaze sljedeće podskupine računa Računskog plana za proračune i proračunske korisnike:

- 611 Porez  na dohodak umanjeni za dodatni udio u porezu na dohodak za

  decentralizirane funkcije

- 613 Porezi na imovinu

- 614 Porezi na robu i usluge

- 616 Ostali prihodi od poreza

- 641 Prihodi od financijske imovine umanjeni za 6415 Prihode od pozitivnih tečajnih

   razlika i razlika zbog primjene valutne klauzule

- 643 Prihodi od kamata na dane zajmove

- 681 Kazne i upravne mjere i

- 683 Ostali prihodi.
Članak 5. 


Sredstva osigurana u proračunu Grada Osijeka za Programe prioriteta neće se uplaćivati na žiro-račune mjesnih odbora i gradskih četvrti.
Izvršeni radovi i usluge iz Programa prioriteta mjesnih odbora i gradskih četvrti plaćat će se sa žiro-računa Grada Osijeka.

Članak 6. 
Kriteriji za raspodjelu sredstava za Programe prioriteta na područjima mjesnih odbora i gradskih četvrti su:

- razvijenost komunalne infrastrukture,
- broj stanovnika.
Članak 7.

Sredstva po mjesnim odborima i gradskim četvrtima, za svaku kalendarsku godinu posebnom Odlukom raspodjeljuje Gradonačelnik sukladno visini sredstava, a uvažavajući kriterije iz prethodnog članka,  najkasnije do 31. siječnja tekuće godine.
Program prioriteta za mjesne odbore i gradske četvrti utvrđuju, za svaku kalendarsku godinu, vijeća mjesnih odbora i gradskih četvrti na području grada Osijeka, prema visini raspoređenih sredstava.

Prijedloge Programa prioriteta za pojedine mjesne odbore i gradske četvrti, vijeća mjesnih odbora i gradskih četvrti dužna su donijeti sukladno Pravilima mjesnog odbora i gradske četvrti.
Članak 8. 

Prilikom korištenja sredstava iz članka 3. ove Odluke, vijeće mjesnog odbora i gradske četvrti dužno je surađivati sa nadležnim upravnim odjelima Grada Osijeka, te se pridržavati zakona i odluka.

Stručni nadzor nad korištenjem sredstava iz članka 3. ove Odluke, kao i zakonitost provedbe, povjerava se nadležnim upravnim odjelima Grada Osijeka.

Stručne i administrativne poslove oko vođenja žiro-računa za potrebe mjesnih odbora i

gradskih četvrti obavljat će nadležni upravni odjel Grada Osijeka.
Članak 9.


Nadzor nad trošenjem sredstava iz članka 3. ove Odluke obavlja Gradonačelnik.

O načinu korištenja sredstava vijeća mjesnih odbora i gradskih četvrti dužna su Gradonačelniku podnijeti godišnje izvješće.

Izvješće iz prethodnog stavka dostavlja se Gradonačelniku putem nadležnih upravnih odjela Grada Osijeka.
Članak 10.
Danom stupanja na snagu ove odluke prestaje važiti Odluka o načinu korištenja sredstava mjesnih odbora i gradskih četvrti Grada Osijeka namijenjenih financiranju mjesne samouprave (Službeni glasnik Grada Osijeka br. 4/04 i 9/09). 
  
Članak 11. 
  

Ova odluka stupa na snagu osmog dana od dana objave u Službenom glasniku Grada Osijeka.

KLASA:   024-03/25-01/18
URBROJ: 2158-1-01-25-
Osijek,  listopada 2025.


  







PREDSJEDNIK


GRADSKOGA VIJEĆA


 prof. dr. sc. Tihomir Florijančić

